**Mór Városi Önkormányzat Polgármestere**

**83/2020. (VI.17.) határozata**

**A Kultúra és közösség című pályázati konstrukcióban való részvétel tárgyában**

A Kormány által 40/2020. (III. 11.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Városi Önkormányzat képviseletében úgy határozok, hogy az Önkormányzat részt kíván venni a TOP-7.1.1-16-H-094-1.3 kódszámú, „Kultúra és közösség” című pályázati konstrukcióban. A felhívásban meghatározott rendezvénytípusok vonatkozásában, kétéves programsorozatban történő megvalósításra két pályázat kerül benyújtásra.

Határidő: 2020.06.19.

Felelős: polgármester (Projekt Iroda)

 Fenyves Péter Dr. Kovács Zoltán

 polgármester jegyző